Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, “Aldi baterako langileen ordainsariak. Irakaskuntza publikoa hobetzea” aurrekontu-partidaren jarduketei eta kostu ekonomikoari buruzkoa. Galdera 2018ko urtarrilaren 12ko 4. Nafarroako Parlamentuko Aldizkari Ofizialean argitaratu zen.

Iruñean, 2018ko otsailaren 5ean

Lehendakaria: Ainhoa Aznárez Igarza

ERANTZUNA

Unión del Pueblo Navarro (UPN) talde parlamentarioari atxikitako foru parlamentari Alberto Catalán Higueras jaunak 9-18/PES-00004 idatzizko galdera egin du “Aldi baterako langileen ordainsariak. Irakaskuntza publikoa hobetzea” aurrekontu-partidari buruz. Hona Hezkuntzako kontseilariaren erantzuna:

2018. urterako gastuen aurrekontuan, I. kapituluan, “(E) Aldi baterako langileen ordainsariak. Irakaskuntza publikoa hobetzea” izeneko 400000 41000 1220 322003 partida dago, zuzenketa parlamentario baten bidez sartutakoa: 1.350.807 euro dauzka.

Zuzenketa horren arrazoia da irakaskuntza publikoan hezkuntza premiei erantzun hobea emateko beharra.

Asko dira irakaskuntza publikoan artatu beharreko hezkuntza-premiak eta, horregatik, azterketa bat egiten ari gara ikasleei eta zerbitzu hori ematen duten irakasleei arreta hobea ematea dakarten jarduketei lehentasuna emateko.

I. kapituluaz ari garenez, langileen arloko edozein hobekuntza mahai sektorialean negoziatuko da.

Iruñean, 2018ko otsailaren 2an

Hezkuntzako kontseilaria eta Gobernuko eleduna: María Solana Arana